Source: http://docplayer.fi/1652341-Toimintakertomus-2010.html
Timestamp: 2017-08-19 23:00:31+00:00
Document Index: 14655132

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

1 Lääkemarkkinoinnin valvontakunta Toimintakertomus 2010 Hyvä lääkemainos
2 Sisältö Hyvä lääkemainos hankala yhtälö? 3 Valvontaelinten toiminta 5 Lääkemarkkinoinnin valvontakunta 5 Toiminta vuoden aikana 5 Tarkastusvaliokunta I 7 Toiminta vuoden aikana 7 Tarkastusvaliokunta II 9 Toiminta vuoden aikana 10 Tapauslyhennelmät 11 Valvontakunta 11 Tarkastusvaliokunta I 12 Tarkastusvaliokunta II 12 Valvontaelinten kokoonpano 15
3 Hyvä lääkemainos hankala yhtälö? Absurdi ajatuksenakin että lääkemainos voisi olla samalla kertaa hyvä tekijöidensä, kohderyhmänsä ja lääkemarkkinointia valvovan järjestelmän mielestä. Onkohan noin? Lääkemarkkinoinnin valvontajärjestelmän jäsenet kertoivat näkemyksiään muustakin hyvään lääkemainokseen liittyvästä. Huumoria kohtuudella Valvontajärjestelmään kuuluu lääkäreitä, farmasian alan, mainosalan ja lakiasioiden asiantuntijoita. Hyvää lääkemainosta lienee vähintään yhtä vaikeaa tehdä kuin määritelläkin. Valvontajärjestelmän lääkärijäsenet korostavat vastuuta viestin ymmärrettävyydestä. Mainoksen ei tarvitse olla tylsä, mutta huumorin kanssa pitää olla taitava. Mainos, joka erottaa oikean lääkkeen muusta erilaisiin vaivoihin markkinoitavasta puolihömpästä, ei lupaa liikoja ja ohjaa lääkkeen oikeaan käyttöön, on hyvä, toteaa Pirkko Paakkari. Huumori on onnistuessaan hyvä lisä, mutta lääkkeen käyttö ei voi olla pelkkää vitsiä, hän korostaa. Ennen kaikkea niin selkeä, että sen tarkoitus avautuu ensi silmäyksellä eihän kohdehenkilön pidä odottaa tutkivan, että mitä ne nyt oikein haluavatkaan sanoa, Risto Ihalainen toteaa. Jos mainoshenkilö lumoutuu johonkin jippoonsa, olkoon se sellainen, että valmisteesta välittyy heti uutinen tai tuore näkökulma niitäkään ei enää osata leipätekstistä hakea, Ihalainen lisää. Leif Lindberg peräänkuuluttaa hyvään lääkemainokseen kuluttajaa ohjaavaa sisältöä. Hyvä lääkemainos on luonteeltaan varovainen ja ohjaa kuluttajaa myös miettimään oireidensa aiheuttajaa vakavien tautimahdollisuuksien kannalta, hän sanoo mielipiteenään. Harri Vertiolla olisi mainoksen kohteena valmis toivomus: Se vastaa valaisevalla ja yksinkertaisella tavalla sanattomaan kysymykseeni, miksi minun kannattaa käyttää tätä lääkettä ja huolehtii siitä, että jos haluan tarkempaa tietoa, saan sitä helposti. Kuluttajia harhauttavia tai vääriä mielikuvia ei sisälly eläinlääkäri Ulla Suutarisen mielestä hyvään lääkemainokseen. Mainosalan asiantuntijat ovat samoilla linjoilla. Mitäänsanomatonta ei tarvitse tehdä, mutta vastuu loppukäyttäjälle pitää olla kirkkaana mielessä. Selkeä, erottuva, oivaltava, mielellään yllätyksellinenkin, ja samalla asiaan pitäytyvä ja totuudenmukaisen mielikuvan asiasta antava. Eli: ydinviesti on totuudenmukainen ja ymmärrettävä, listaa Lauri Sipilä. Demonstroi valmisteen tehokasta käyttöä, kun se on tarpeellista, Jari Kostamo korostaa mainostajan vastuuta. Puhuu selkokieltä, ei fiksuttele termeillä, joita vastaanottaja ei tunne. Huomioi vastaanottajan logiikan puutteineen, Kostamo summaa. Apteekin ammattilainen Sirkka Weckström ulottaa hyvän lääkemainoksen vaatimukset itsehoitolääkkeiden TV-mainoksiin ja hyötyteksteihin. Myös pakkauksen esilläolo riittävän kauan mainoksessa on tärkeää, hän muistuttaa nopean mainosvälineen erityispiirteestä. Asiallinen, erottuva ja lääkkeen oikeaan ja turvalliseen käyttöön sekä puhutun sanan että hyötytekstin avulla ohjaava mainos on hyvä. Hän lisää kuitenkin ihmetellen: On yllättävää, että hyötytekstin tarpeellisuutta ja informatiivisuutta ei ole vieläkään oikein ymmärretty. Mainonnassa on pyritty lähentymään usein liiaksi päivittäistavarakaupan mainontaa, joka ei suuntauksena ole toivottava. Matti Urho, Vesa Annola ja Paula Paloranta järjestelmän lakiasiantuntijoita tuovat aiempien ominaisuuksien lisäksi mukaan itsesääntelyjärjestelmän ohjeineen. Mainoksessa on myös asianmukaisesti huomioitu lääkemarkkinoinnin erityispiirteet, jotta mainos ei olisi kannustamassa tarpeettomaan käyttöön tai riskinottoon, Vesa Annola kiteyttää. Paula Paloranta muistuttaa myös muista raameista sanoessaan: Hyvä lääkemai- nos on luovasti tehty eli siinä on ideaa, joka myy tuotetta parhaalla mahdollisella tavalla. Samalla se on kuitenkin lääkelain ja alan itsesääntelyohjeiden mukainen. Hyvä mainos on selkeä, oikealla tavalla informatiivinen, asiallinen ja totuudenmukainen, on Matti Urhon tiivistelmä asiasta. Edistysaskelia tai takapakkia Lääkemarkkinoinnin itsesääntely täytti vuonna 2009 jo 50 vuotta. Kilpailu lääkemarkkinoilla kiristyy vuosi vuodelta ja saa uusia muotoja. Kustannuspaineissa lääketeollisuus on vähentänyt markkinointiväkeään ja kokemusta siirtyy pois alalta. Valistustyön tulosten ja ohjailun pitäisi varmaan kuitenkin jo näkyä lääkemainoksissa. Minusta suunta on parempi ainakin osa ilmoittelusta on näköjään globaalimarkkinoille osoitettua, ja sen olettaisi näkyvän laatuna. Toki on myös osuvia ihan kotimarkkinoille suunnattuja tietoiskuja, sanoo Risto Ihalainen. Samaa mieltä suunnasta on Matti Urhokin, mutta jatkaa: Yksittäistapaukset, varsinkin tietyillä kilpailluilla alueilla, ovat entistä pahempia. Sen melko lyhyen ajan kuluessa, jonka olen näitä seurannut, ei ainakaan pahempaan, toteaa Pirkko Paakkari. Samojen pikkuvikojen sitkeä toistuminen kummastuttaa, hän kuitenkin lisää. Samaa asiaa kummastelee myös Jari Kostamo: Kun katson mitä käsittelemme viikosta toiseen, kantani on, että ei ole menty eteen eikä taakse. Varmasti lisäoppia vieläkin tarvitaan. Paula Paloranta tähdentää jatkuvan koulutuksen ja kouluttautumisen merkitystä edistymisen moottorina. LÄÄKEMARKKINOINNIN VALVONTAKUNTA TOIMINTAKERTOMUS
4 Lauri Sipilä toteaa käsityksenään menosuunnan olevan parempaan. Lisää silti: Pääasiassa mainonta on asiallista eikä lankea mauttomuuksiin tai ylilyönteihin tällä alalla, jossa vastuullisuus on kriittisen konkreettista. Tietty joitain poikkeuksia on vieläkin, mutta onneksi nekään eivät ole karkeita ylilyöntejä, hän toteaa huojentuneena. Edistystä ja jopa edistyksellisyyttä vastuullisuudessa näkee Vesa Annola. Vähäisimpänä syynä tähän ei liene Eettisten ohjeiden myötä synnytetty sopimuksellinen järjestelmä. Osapuolet eivät ole noudattamassa lakeja vain ulkoisesta pakosta. Ne ovat ennen kaikkea toteuttamassa itse muodostamaansa ja itse hyväksi katsomaansa mainonnan eettistä tavoitetta yhdessä muiden osallisten kanssa, Annola antaa tunnustusta alalle. Vakaasti vastuunkantajina Vastuun kantamisen oletetaan näkyvän kaikessa toiminnassa. Kuinkahan lääkeyritykset onnistuvat siinä lääkemarkkinoinnissaan ja miten ne sen tekevät? Mainosalan tuntijalla on selvä käsitys asiasta: Lääkeyritys pyrkii edistämään tuotteittensa myyntiä päivänvalon kestävin argumentein: Mihin tarpeeseen ja kenelle lääke on tarkoitettu, ja mitä se saa aikaan, sanoo Lauri Sipilä. Myös vastuullinen tapa varoittaa sivuvaikutuksista tai muista rajoitteista on vastuullisen yrityksen itsestään selvää toimintaa, hän lisää. Vaikka lääkeyritykset kantavat yleensä vastuun mallikkaasti, joskus into ylittää kuitenkin vastuun vakavuuden, Harri Vertio esittää mielipiteenään. Kolikon toisesta puolesta muistuttaa toinen mainosalan osaaja Jari Kostamo sanoessaan: Joskus näkee myös toteutuksia, joissa selvästi halutaan jättää sanomatta asioita, jotka mainostaja kuitenkin tietää tärkeiksi. Samaan suuntaan kallistuu myös Pirkko Paakkari. Yleensä hyvin kantavat vastuunsa, hän sanoo. Tosin hän kiirehtii lisäämään joskus tuntuu siltä, että mainokseen ei ole lääkeyrityksessä kiinnitetty kovin paljon huomiota vaan asia on jätetty mainostoimiston käsiin. Pitkäaikaisena valvontajärjestelmän jäsenenä Ilari Paakkari nostaa esille lääketieteellisten seikkojen lisäksi vastuun näkymisen yrityksen maineenhallinnassa. Lääkeyrityksissä tiedetään, että kehno ja ylitseampuva lääkemarkkinointi kostautuu ennen pitkää huonona julkisuutena, hän sanoo. Markkinoinnissa otetaan toisaalta tietoisesti rimaa hipoen riskejä silloin, kun kiirehditään mainostamaan lääkkeen ominaisuutta, joka on todennäköinen ja josta on alustavaa, mutta ei lopullista tietoa. Tämä on sanktioitava, koska lääkkeiden ominaisuuksia ei saa arvella vaan ne pitää osoittaa tutkimuksilla, Paakkari vielä tähdentää. Vastuullisessa markkinoinnissa ei riitä, ettei tahallisesti loukkaa tai riko ohjeita. Lääkemarkkinoinnissa tämäkään ei tosin aina riitä, muistuttaa Vesa Annola. Osapuolten on pyrittävä varmistumaan siitäkin, että loukkauksia ei synny myöskään riittävän huolellisuuden laiminlyönneistä. Laadullista lisää kertauksella tai kierroksella Lääkemarkkinoinnin ja lääkemainosten laadun odotetaan paranevan tosin tuskin aivan itsestään. Valvontajärjestelmän asiantuntijat antavat ehdotuksia parhaista parannustavoista. Reseptilääkemainonnan kohderyhmän, eli lääkettä määräävän lääkärin näkökulman riittävä huomioiminen on Risto Ihalaisen mielestä lääkemainoksen laatua kohentava seikka. Riittävää lääketieteellistä ja muuta asiantuntemusta korostavat Matti Urho ja Ilari Paakkari. Lääkeyrityksissä pitäisi enemmän satsata asiantuntemukseen sääntöjen mukaisten lääkemainosten tekemisessä, Matti Urho sanoo. Ilari Paakkari jatkaa: Yrityksessä tapahtuva markkinointimateriaalin asiantuntijatarkistus ennen julkistamista poistaisi ne tapaukset, joissa mainoksen laatijan lääketieteellinen osaaminen ei ole riittänyt virheettömän ja tasapainotetun mainoksen tuottamiseen. Se, että esitetyt argumentit kestävät kriittistä tarkastelua, eivätkä murene heti, kun niitä vähän raaputetaan, sanoo Lauri Sipilä parannusehdotuksenaan. Myös luovan dramatisoinnin tulisi perustua itse argumenttiin eli tietty suoraan asiaan -tyyli luo yleensä laatua, kun vaihtoehtona on tarkoitushakuinen epärelevantti hauskuus, Sipilä painottaa. Liika hauskuus ei tuo Jari Kostamonkaan mielestä laatulisää. Karnevalisointi ja päivittäistavaramainen esiintyminen murentaa uskottavuutta, jota kuluttajat lääkemainonnalta ensi kädessä odottavat, Kostamo muistuttaa. Itsehoitolääkemainoksenkaan ei tarvitse ensisijaisesti olla cool eikä hip ja hop ollakseen puhutteleva. Kympillä ohjailua ehdottaa Pirkko Paakkari: Kymmenen käskyn (so. 10 oikein -ohje itsehoitolääkkeiden mainontaan) sisäistäminen. Tai jos niitä ei ole sisäistetty, kierros valvontalautakunnassa hän naurahtaa. Hän saa kannatusta Leif Lindbergiltä. Top 10 on hyvä lähtökohta. Niiden sisäistäminen vähentäisi merkittävästi uusintatarkastuksia, joihin hylätyt versiot liian usein johtavat. Tämä vähentää myös mainonnan kuluja, hän neuvoo yrityksiä. Itsestään selvä epäyhtälö Palataan alun absurdiin ajatukseen: lääkemainos voisi olla hyvä tai lääkemainonta hyvää kaikkien osapuolten silmissä. Millähän eväillä? Kun kysymys ei ole helppo, sen voi vaikka kääntää Risto Ihalaisen tapaan: Se on työn tilaajalle hyvä, jos tulos näkyy kasvuna valmisteen myynnissä. Se ei silloin ole ärsyttänyt kohderyhmää eikä nostanut valvontakuntaa takajaloilleen, Ihalainen toteaa ja saa Ilari Paakkarin ja Harri Vertion olemaan samaa mieltä kanssaan. Tarkastusvaliokuntien työllä on varmasti tässä ollut merkitystä, hän antaa vielä tunnustusta valvontajärjestelmän muiden osien työlle. Simple, sharp and strong, kiteyttää Pirkko Paakkari asian graafikkoystävänsä sanoin. Lisää sitten: Silloin, kun kaikkien luultavasti yhteinen toive toteutuu eli se on informatiivinen, selkeä, muista erottuva ja ehkä vielä hauskakin. Tähän listaan Leif Lindberg laittaisi jatkoksi sivistyneellä tavalla hauska. - Kyllähän mekin olemme olleet riemuissamme hyvistä, hauskoista ja luovista mainoksista, joissa ei ole menty riman ali, Lauri Sipilä muistuttaa. Kollega Kostamo lisää vielä keskustelun loppukaneetiksi: Silloin kun kysyttäessä näiltä kolmelta taholta saadaan sama vastaus kysymykseen: Mikä viesti mainoksessa haluttiin kertoa? 4 LÄÄKEMARKKINOINNIN VALVONTAKUNTA TOIMINTAKERTOMUS 2010
5 Valvontaelinten toiminta Lääkemarkkinoinnin valvontakunta Hyvä lääkemarkkinointi ja menettely valvontakunnassa Lääkemarkkinoinnin valvontakunnan tehtävänä on omalta osaltaan tukea hyvän lääkemarkkinoinnin toteutumista. Tätä tehtäväänsä valvontakunta pyrkii edistämään määrittämällä hyvän lääkemarkkinoinnin sisältöä yksittäisissä tapauksissa. Asian käsittelyyn ja päätöksentekoon liittyvät menettelylliset seikat ovat markkinoinnin sisällön arvioimiseen nähden luonnollisesti toissijaisia. Menettelyä koskevien ohjeiden tehtävänä on vain palvella hyvän markkinointitavan saavuttamista. Tältä osin myös menettelyä koskeville ohjeille muodostuu kuitenkin rooli osana kokonaisuutta. Kaikkien osapuolten etu on, että prosessi on ennustettava, tehokas ja siitä huolimatta yksilöllisiin olosuhteisiin sopeutuva. Luottamus järjestelmää kohtaan ei muodostu pelkästään päätösten lopputulosten ja niiden perusteluiden nojalla. Myös lopputulokseen johtaneen prosessin tulee olla tarkoituksenmukainen. Kuluneena vuonna Eettisten ohjeiden järjestelmässä on ollut arvioitavana myös menettelyllisiin seikkoihin liittyneitä tärkeitä asioita. Tarkasteltavana ovat olleet sekä edellytykset asian saattamiselle järjestelmän käsiteltäväksi että kysymys käsittelyn edellytysten raukeamisesta määräaikojen perusteella. Erimielisyyden keskinäinen sovittelu ensisijaista Eettisten ohjeiden yhtenä tavoitteena ja myös lääkeyritysten intressissä on, että osapuolet voivat selvittää erimielisyydet keskenään. Menettelyllisesti ohjeissa on siksi määrätty, että asiaa ei voida saattaa järjestelmän käsiteltäväksi ennen osapuolten yhteydenpitoa. Tässä tarkoituksessa ohjeet sisältävät myös minimiajan seitsemän työpäivää joka on käytettävä asian selvittämiseen ennen kuin se voidaan saattaa järjestelmän käsiteltäväksi. Eettisten ohjeiden henkeä noudattaen valvontakunta on ratkaisuissaan tuonut esille sen, että osapuolten keskinäinen erimielisyyden ratkaisu on ensisijaista suhteessa järjestelmän puitteissa tapahtuvaan käsittelyyn. Menettelyä koskevat ohjeet heijastavat toisaalta yritysten tarvetta saada nopeasti ratkaistua, onko asia selvitettävissä yritysten välisen yhteydenpidon avulla vai tarvitaanko asian ratkaisemiseen Eettisten ohjeiden mukaista järjestelmää. Siksi myös mahdollinen osapuolten tavoittelema asian ratkaisu on pyrittävä saavuttamaan nopeasti. Asia on saatettava järjestelmän käsiteltäväksi 30 vuorokauden kuluessa vastapuoleen kohdistetusta yhteydenotosta. Eettiset ohjeet korostavat siis eri tavoin osapuolten keskinäisen selvittelyn merkitystä. Tämä osapuolten keskinäinen kommunikaatio olisi pyrittävä hyödyntämään mahdollisimman tehokkaasti. Perusedellytys tälle on osapuolten keskinäinen lojaalisuus sekä halu näin ylläpitää eettisten ohjeiden roolia lääkemarkkinoinnin valvonnassa. Lääketeollisuuden Eettiset ohjeet eivät rajoita osapuolten neuvottelun erilaisia muotoja, mutta ohjeiden avulla voitaisiin kuitenkin pyrkiä tukemaan selvittelyprosessia nykyistä enemmän. Tällä hetkellä ohjeissa ei kovin vahvasti ohjata osapuolten keskinäistä neuvottelua. Tämä ei siinä mielessä ole välttämätöntäkään, että osapuolet voivat näin toteuttaa kommunikaation parhaaksi katsomallaan tavalla. Toisaalta olisi kuitenkin mahdollista, että Eettisillä ohjeilla pyrittäisiin edistämään nykyistä enemmän osapuolten keskinäisen selvittelyn tehokkuutta. Samalla kun ehdot mahdollistaisivat yhteydenpidon, ne voisivat myös tukea neuvottelujen tarkoituksenmukaista toteutumista ja vahvistaa osapuolten lojaalisuutta toisiaan kohtaan. Toimintaympäristön muutos tuo uudistuspaineita Itsesääntelyn vahvuudeksi mainitaan tyypillisesti sen mahdollisuus seurata yhteiskunnan kehitystä. Nyt uudistushaaste tulee ilmeisesti myös lainsäädännön taholta. Lääkkeitä koskeva eurooppalainen sääntely on jälleen monelta osin muutoksessa. EU:ssa on ollut vireillä merkittävä lääkedirektiivin uudistus. Muutos on kohdistumassa erityisesti lääketurvallisuuteen, lääkeväärennöksiin ja lääkkeitä koskevaan tiedottamiseen. Informaatio on uudistuksen keskiössä. Erityisesti tämä koskee lääkkeiden markkinointia sivuavia säännöksiä. Sitä kautta uudistus ulottaa välillisesti vaikutuksensa myös lääkemarkkinoinnin itsesääntelyyn ja Eettisiin ohjeisiin. Samassa yhteydessä voitaisiin myös pyrkiä löytämään uusia tapoja osapuolten tehokkaan keskinäisen kommunikaation tukemiseen ja sen myötä hyvän lääkemarkkinointitavan määrittämiseen. Vesa Annola Valvontakunnan puheenjohtaja Toiminta vuoden aikana Lääkemarkkinoinnin valvontakunta on ylin Eettisiä ohjeita tulkitseva valituselin. Se käsittelee tarkastusvaliokuntien päätöksistä tehdyt valitukset ja tarkastusvaliokunnan sille siirtämät, jatkettua ohjeiden vastaista markkinointia koskevat asiat. Valvontakunnalla on oikeus antaa tarvittaessa lausuntoja periaatteellisista tai tarkastusvaliokuntien työtä ohjaavista asioista. Valvontakunnan vuosi 2010 oli rauhallinen. Kokouksia oli vuoden aikana kolme ja niissä käsiteltiin 5 tapausta. Tapauksista 2 koski itsehoitolääkkeiden markkinointia. Toisessa tapauksista yritys oli tyytymätön tarkastusvaliokunta I:n tekemään televisiomainoksen ennakkotarkastuspäätökseen. Valvontakunta piti päätöksessä voimassa tarkastusvaliokunnan kannan. Päätös on Eettisten ohjeiden mukaisesti salainen. LÄÄKEMARKKINOINNIN VALVONTAKUNTA TOIMINTAKERTOMUS
6 et vasemmalta: Risto Ihalainen, Vesa Annola, Tiina Satti, Antti Viitanen, Marja Ritala, Paula Paloranta ja Heikki Ruskoaho. Toisessa itsehoitolääkkeitä koskevassa tapauksessa oli kyse tarkastusvaliokunnan oma-aloitteisesti käsiteltäväksi ottamasta lehtimainoksesta. Tapauksessa valvontakunta piti voimassa tarkastusvaliokunnan kannan, muutti perusteluja ja alensi seuraamusmaksu eurosta euroon. Kolmessa muussa tapauksessa kyse oli reseptilääkemarkkinoinnista. Yksi tapauksista oli siirretty tarkastusvaliokunnasta valvontakuntaan, koska siinä piti arvioida, oliko kyseessä jatkettu Eettisten ohjeiden vastainen markkinointi. Valvontakunta määräsi tapauksessa euron suuruisen sopimussakon jatketusta ohjeiden vastaisesta markkinoinnista. Toisessa reseptilääketapauksista yritys valitti valvontakuntaan, koska oli tyytymätön tarkastusvaliokunta II:n päätökseen. Valvontakunta katsoi, että yritys oli antanut kilpailijan valmisteesta valmisteyhteenvedon vastaista tietoa. Valvontakunta piti tapauksessa voimassa tarkastusvaliokunnan määräämän luopumiskehotuksen ja euron suuruisen seuraamusmaksun. Kolmas tapauksista koski tarkastusvaliokunnan tutkimatta jättämispäätöstä. Valvontakunta totesi, että tapauksessa keskinäiset neuvottelut oli käyty ohjeiden mukaisella tavalla ja palautti tapauksen takaisin tarkastusvaliokunnan käsiteltäväksi. Valvontakunnan määräämät taloudelliset sanktiot vuosina kpl 12 Valvontakunnan ratkaisemat tapaukset vuosina kpl seuraamusmaksu sopimussakko oikaisuvaatimus valitukset Tarkastusvaliokunnan valvontakunnalle siirtämä valitus muu asia LÄÄKEMARKKINOINNIN VALVONTAKUNTA TOIMINTAKERTOMUS 2010
7 Valvontaelinten toiminta Tarkastusvaliokunta I Aktiivista tiedotusta tarkastusvaliokunnasta toimijoille Tarkastusvaliokunta piti vuoden 2010 aikana 45 kokousta. Kokouksissa onnistuimme säilyttämään perinteisesti aktiivisen ja päätösvaltaisen osanoton. Läsnä oli aina mainonnan sekä lääketieteen, farmasian ja tarvittaessa eläinlääketieteen asiantuntijoita. Kokouksissa käsittelimme itsehoitolääkkeiden mainontaa pääasiassa TV- ja radiomainontana, mutta kokouksissa käsiteltiin myös lehtimainontaa. Tarkastusvaliokunta käsitteli myös potilasinformaatiokysymyksiä, jotka liittyivät yritysten ylläpitämiin, eri sairauksia koskeviin internet-sivustoihin. Samasta näkökulmasta käsiteltiin muutamaan otteeseen painettua potilas- ja kuluttajainformaatiota, jota yritykset jakavat mm. potilasoppaana. Kuluneen vuoden aikana käsittelimme yleisellä tasolla uutena ilmiönä elokuvissa ja TV-ohjelmissa lisääntynyttä alan piilotettua tuote-esittelyä. Pyrimme myös lisäämään eettisten sääntöjen huomioimista järjestämällä kokousten lisäksi tapaamisen Lääketeollisuus ry:n itsehoitotoimikunnan kanssa syyskuussa. Lähetimme kuluneen vuoden aikana asiakasyrityksille myös kaksi tiedotetta. Niiden tarkoituksena oli tähdentää samoja keskeisiä elementtejä lääkemainonnassa. Vuoden aikana viilasimme myös lemmikkiämme, 10 oikein -listaa, joka kiteyttää kaikkein keskeisimmät eettisen itsehoitolääkemainonnan teesit. Se käännätettiin myös englanniksi. Työssämme pyrimme valvomaan, että itsehoitolääkkeiden mainonta ja sairauksista tiedottaminen noudattavat yhdistyksen jäsenten laatimia periaatteita. Pyrimme näin varmistamaan, että tuotteiden ostajat ja informaatiota hankkivat eivät tuotetta käyttäessään ota terveyttä vaarantavaa riskiä ja että he saavat myös tasapuolista tietoa. Kaikesta huolimatta tarkastusvaliokunnan työhön liittyvät asiakarikot ovat vuodesta toiseen samat. Käsityksemme mukaan yritysten ja alihankkijoina käytettyjen mainosalan yritysten välinen keskustelu eettisten sääntöjen osalta saattaa jäädä liian vähälle huomiolle. Itsehoitolääkkeiden mainonta on pakostakin oirelähtöistä. Lääkemainonnan on siis kaikin keinoin pyrittävä siihen, että kuluttaja valitsee vaivaansa oikean lääkkeen. Koska kuluttaja kuitenkin saattaa epäonnistua itsediagnostiikassaan, on mainonnan myös ohjattava kuluttajaa ajoissa hakeutumaan asiantuntijan luokse apua saamaan. Kun mainostaja muistaa nämä seikat ja suunnittelee aina mainoksen virallista käyttötarkoitusta punaisena lankana mielessään pitäen, on hyvän ja onnistuneen mainoksen lopputulema lähellä. Leif Lindberg tarkastusvaliokunta I:n puheenjohtaja Toiminta vuoden aikana Tarkastusvaliokunta I valvoo kaikkea kuluttajille suunnattua lääkemarkkinointia, lääketeollisuuden ja potilasjärjestöjen välistä yhteistyötä sekä terveystiedotusta ja muuta kuluttajiin kohdistettavaa terveyttä ja sairautta käsittelevää informaatiota. Se voi ottaa lääkeyrityksen markkinointi- tai muun toimenpiteen käsiteltäväkseen omasta aloitteestaan tai kantelun perusteella. Tarkastusvaliokunta tarkastaa ennakkoon myös ohjeisiin sitoutuneiden yritysten kaikki vuoden aikana julkaistut itsehoitolääkkeiden televisio- ja radiomainokset. Vuosi 2010 oli tarkastusvaliokunta I:n toiminnassa edellisvuosien tapaan vilkas. Tarkastusvaliokunta kokoontui joka keskiviikko loma-aikoja lukuun ottamatta. Vuoden aikana hyväksyttiin 37 itsehoito- lääkkeiden radiomainosta ja 67 televisiomainosta. Ennakkotarkastettavien mainosten määrä kasvoi hieman. Se johtui lähinnä itsehoitoon tulleista uusista lääkeaineista. Ennakkotarkastettavista mainoksista yksi oli eläinlääkemainos. Yhdestä tarkastusvaliokunnan tekemästä televisiomainoksen ennakkotarkastuspäätöksestä valitettiin valvontakunnalle. Mainosten käsittelykertojen määrä säilyi edellisvuoden korkealla tasolla. Tullakseen hyväksytyksi yhtä televisiomainosta jouduttiin käsittelemään keskimäärin 1,82 kertaa ja radiomainosta 1,89 kertaa. Tarkastusvaliokunta käsitteli toimintavuonna kaksi terveystiedotusta sisältävää internet-sivustoa. Omasta aloitteestaan tarkastusvaliokunta käsitteli vuoden aikana kaksi terveystiedotuskampanjaan kuuluvaa esitettä ja yhden itsehoitolääkkeen lehtimainoksen. Tarkastusvaliokunta ei pitänyt kumpaakaan esitettä tasapuolisena ja asiallisena terveystiedotuksena ja antoi molemmista luopumiskehotuksen. Lehtimainontaa koskevasta päätöksestä valitettiin valvontakunnalle. Lisäksi tarkastusvaliokunta tarkasti kaikki tiettynä aikana julkaistut sanoma- ja aikakausilehtimainokset. Lääkkeiden sanoma- ja aikakausilehtimainonta on hiipunut vuosien varrella. Ulkopuolisen tahon keräämästä leikesarjasta vain harva oli lääkemainos. Yhden ohjeisiin sitoutuneen yrityksen julkaiseman lääkemainoksen tarkastusvaliokunta katsoi Eettisten ohjeiden vastaiseksi ja antoi huomautuksen vastaisen varalle. Toisen lehtimainoksen tarkastusvaliokunta lähetti Lääkealan turvallisuus- ja kehittämiskeskus Fimealle, koska mainostaja ei ollut sitoutunut Eettisiin ohjeisiin. Tarkastusvaliokunta lähetti Fimealle myös yhden elokuvan ennakkomainoksen. LÄÄKEMARKKINOINNIN VALVONTAKUNTA TOIMINTAKERTOMUS
8 Vasemmalta Jari Kostamo, Sirkka Weckström, Lauri Sipilä, Leif Lindberg ja Sirkka Aaltonen. Kuvasta puuttuu Pirkko Paakkari. Tarkastusvaliokunta katsoi, että elokuvamainos sisälsi näkyvästi Suomessa kiellettyä reseptilääkkeen markkinointia kuluttajille. Vuoden aikana tarkastusvaliokunta kehitti edelleen vuorovaikutusta sen ja mainontaa tekevien yritysten sekä mainostoimistojen välillä. Ennakkotarkastustoiminnassa syntyy paljon hyvää tietoa tarkastusvaliokunnan kannanotoista. Koska ennakkotarkastuspäätökset ovat liikesalaisuuden piiriin kuuluvia, ennakkotarkastuksessa syntyvä tieto jää kyseisen yrityksen ja tarkastusvaliokunnan väliseksi. Välittääkseen näin syntyvää tietoa yleisellä tasolla mainonnan tekijöille, tarkastusvaliokunta lähetti kaksi Kerralla Oikein -uutiskirjettä. Uutiskirjeiden toivotaan myötävaikuttavan tarkastuskertojen määrän vähenemiseen, jotta mainos tulisi jo ensimmäisellä käsittelykerralla hyväksytysti. Uutiskirjeiden aiheina olivat tarkastukseen lähetettävää aineistoa koskevat tekniset seikat, aikataulut, käyttöaiheen rajaaminen, hyötytekstin esittämistapa sekä Eettisten ohjeiden noudattaminen sosiaalisessa mediassa. Tarkastusvalokunta piti toimintavuoden huhtikuussa yhdessä Markkinointiviestinnän Toimistojen Liiton MTL:n kanssa keskustelutilaisuuden ajankohtaisista ennakkotarkastustoiminnassa syntyneistä asioista. Tarkastusvaliokunta tapasi lisäksi Lääketeollisuus ry:n itsehoitotoimikunnan toimintavuoden syyskuussa. Tarkastusvaliokunta I:n määräämät seuraamukset vuosina * kpl Tarkastusvaliokunta I:n hyväksymät televisioja radiomainokset vuosina kpl tv-mainokset 2006 jätetty tutkimatta aiheeton radiomainokset luopumiskehoitus huomautus vastaisen varalle * sisältää tapaukset, joista ei valitettu LÄÄKEMARKKINOINNIN VALVONTAKUNTA TOIMINTAKERTOMUS 2010
9 Valvontaelinten toiminta Tarkastusvaliokunta II Kohti parempaa lääkemarkkinointia Tarkastusvaliokunta II valvoo terveydenhuoltohenkilöstöön kohdistuvaa lääkemarkkinointia ja lääke-esittelytoimintaa. Käsiteltyjen tapausten lukumäärällä mitattuna vuosi 2010 oli toistaiseksi yksi sen historian rauhallisimmista vuosista. Kokouksia oli 8 ja niissä käsiteltiin yhteensä 8 kantelua. Tämä merkitsee reipasta laskua kanteluiden määrässä ja siten kehityksen voidaan katsoa menneen positiiviseen suuntaan. Kanteluita tehneiden yritysten lukumäärä laski kuuteen ja terveydenhuoltohenkilöstöltä tuli lisäksi kaksi kantelua, kuten edellisenäkin vuonna. Seuraamusmaksu määrättiin jokaisessa kantelussa. Yhtään aiheetonta kantelua ei ollut vuoden aikana, joka on myös huomattava positiivisena kehityksenä. Vain kahdesta tarkastusvaliokunta II:n päätöksestä valitettiin valvontakunnalle. Lokakuussa 2010 Lääketietokeskus järjesti lääkeyritysten markkinointi- ja muille henkilöille suunnatun koulutustilaisuuden. Siinä tarkastusvaliokunta II:n jäsenet kävivät läpi käsittelyssä olleita esimerkkitapauksia. Saadun palautteen perusteella tämäntapainen koulutus koetaan erittäin tarpeelliseksi ja sitä tulisi toistaa vuosittain. Yllä mainittujen tilastotietojen perusteella voidaan todeta, että lääkemainonnan valvonta on sujunut mallikkaasti. Tulokset osoittavat yleisesti ottaen yritysten omaksuneen entistä paremmin lääkemarkkinoinin säätelyn eettiset periaatteet. Vuoden 2010 aikana käsiteltiin siis 7 tapausta, jotka jäivät lopullisiksi. Lisäksi oli yksi muutoksenhakuasia menettelyvirheen korjaamiseksi. Näistä käsitellyistä tapauksista voitaisiin esimerkkeinä poimia seuraavat esillä olleet asiat: Harhaanjohtavaa mainontaa On harhaanjohtavaa väittää, että Gonal f on ainoa rekombinattivalmiste, joka on tutkimuksin osoitettu virtsapohjaista- FSH-valmistetta tehokkaammaksi. Esitetyn aineiston perusteella markkinoilla on muitakin rekombinanttivalmisteita, jotka on tutkimuksin osoitettu tehokkaammaksi kuin virtsapohjainen -FSH. Kantelu oli aiheellinen. Ainoa sanan käyttö Mainoskirjeessä todetaan virheellisesti, että Comfora on ainoa glukosamiini, joka mahdollistaa yksilöllisen annostelun. Markkinoilla on muitakin tämän ominaisuuden omaavia lääkevalmisteita. Kantelu oli aiheellinen. Kantelun oli tehnyt terveydenhuoltohenkilöstöön kuuluva henkilö. Ensimmäinen ja ainoa lääke Ainoa sanan käyttö on ollut esillä myös tässä tapauksessa. Azilect on ensimmäinen ja ainoa lääke, joka muokkaa Parkinsonin taudin hoidon kulkua ja tehoaa oireisiin. Väitteen tueksi esitetyt kirjallisuusviitteet eivät tue mainitun lauseen sisältöä eivätkä sisällä vahvaa näyttöä siitä, että rasagiliini-lääkeaine voisi hidastaa Parkinsonin taudin kulkua. Ei voida myöskään väittää, että Azilect olisi ainoa lääke, jolla on näyttöä Parkinsonin taudin kulkua muokkaavasta vaikutuksesta. Väite on Eettisten ohjeiden vastainen. Onko lääkkeiden luovutuksessa sairaalakäyttöön kysymys ohjeiden mukaisesta lääkemarkkinoinnista? Tarkastusvaliokunnan ensimmäisessä sairaalakauppaa koskevassa kantelussa, oli kyse ehtojen 2 :n 2 momentin mukaisesta lääkkeen markkinoinnista ja myynninedistämisestä. Tapauksessa ei ollut riittävää näyttöä lääkkeiden vastikkeettomasta jakelusta avohoidon potilaille. Kantelu oli osittain aiheellinen. Tässä yhteydessä on todettava, että tarkastusvaliokunta tarkastelee tapauksia vain Eettisten ohjeiden perusteella. Pakettitarjouksen eettisten ohjeiden mukaisuus eläinlääkemarkkinoinnissa Tapauksessa oli kyseessä ehtojen 2 :n 2 momentin mukaisesta lääkkeen markkinoinnista. Tarkastusvaliokunta katsoi, että käsiteltävänä oleva pakettitarjous ei rakenteeltaan vaaranna lääkkeiden määräämisen, käytön tai luovuttamisen puoluettomuutta, eikä myöskään vaikuta hoitokäytäntöjen muotoutumiseen aiemmasta poikkeavalla tavalla. Lisäksi todettiin, että kyseessä olevaan pakettitarjoukseen sisältyvien tuotteiden hinnat on esitettävä selkeästi ja yksiselitteisesti, eläinlääkärin kannalta helposti ymmärrettävällä tavalla. Kantelu oli käsiteltävänä olevan pakettitarjouksen hintojen ilmoittamisen osalta aiheellinen. Kaupan ehdot ja niihin kannanottaminen eivät sinällään kuulu ohjeiden piiriin. Tarjouksen pitää olla sisällöltään Eettisten ohjeiden mukainen. Matti Urho tarkastusvaliokunta II:n puheenjohtaja LÄÄKEMARKKINOINNIN VALVONTAKUNTA TOIMINTAKERTOMUS
Lääkemarkkinoinnin valvontakunta Toimintakertomus 014 Valvontajärjestelmä 55 vuotta Sisältö Lääkemarkkinoinnin valvontakunnan puheenjohtajan katsaus... 3 Tarkastusvaliokunta I (tvk I)... 4 Tarkastusvaliokunta